Hjørdis Welle

Hjørdis Welle (født 15. november 1880 i Kristiania, død 24. desember 1943 i Oslo) var en norsk forfatter og oversetter. Hun er mest kjent for sine oversettelser av eventyr og for vers til barnebøker.

Bakgrunn 
Hjørdis Welle var datter av Inger Welle (født Leine) og lærer Johannes Welle. Hun var den yngste av åtte søsken. Etter hun var ferdig med skolegang jobbet hun i en periode som lærer, i likhet med tre av hennes søstre.

På 1920-tallet begynte hun i jobb som sekretær hos Den norske tannlegeforening. Der arbeidet hun frem til hun begynte som sekretær og kasserer ved Norges tannlegehøgskole i 1930, hvor hun jobbet fram til sin død.

Litterært virke 
Hjørdis Welles litterære produksjon bestod av egenskrevne vers til bildebøker for barn, oversettelser av vers og fortellinger for barn, samt utvelgelse og oversettelse av eventyr. Både hennes egne vers og hennes oversettelser fikk god omtale. De fleste av hennes oversettelser var fra tysk til norsk, men hun oversatte også verk til norsk fra dansk, svensk, engelsk og nederlandsk.

Særlig hennes oversettelser og bearbeidelser av Brødrene Grimms eventyr fikk mye positiv oppmerksomhet i samtiden. I Aftenposten i 1927 kan vi lese at hun “paa en helt briljant maate besørget oversættelsen” (Aftenposten, 06.12.1927), og i Norsk skoletidende samme år står at det “Den damen som har oversatt Grimms eventyr til norsk, får utvilsomt nok å gjøre, for hun kan norsk, det har hun bevist”. Flere senere utgivelser av Brødrene Grimms eventyr, blant annet de som ble gjort av Jo Tenfjord, bygger på Hjørdis Welles utvalg og oversettelser.

Utgivelser

Vers og oversettelser til billedbøker 

Olemand og dyrene, Mittet & Co (1919)
Min egen have
Lileputkongen, med illustrasjoner av Hanns Pellar, Mittet & Co (1921)
Tilsjøs, med illustrasjoner av Gerhard Gjerding, Mittet & Co (1922)
Fødselsdagen, med illustrasjoner av Ragnhild Willerup (1926)
I Dvergenes Land, med illustrasjoner av E. Landmann (1926)
Willis vidunderlige reise, av Hoersting-Boerma, A. A. M., illustrasjoner av Rie Cramer, Mittet & Co (1927)
Grisungene på eventyr  av Louis Moe, Mittet & Co (192?)
Busteper av Heinrich Hoffmann,  (1928)
Kvikk, Oppi (1928)
Eventyret om Grete av Maj Lindeman, N.W. Damm & Søn (1928)
Tom Browns Skoledage av Thomas Hughes (1919), Steenske forlag
Vesleper som ville ut i verden (1928) illustrasjoner av Franziska Schenkel
På langfart, med illustrasjoner av Suska (1928)
Den morsomme ABC, bilder av Einar Nerman (1922)
Karen, Maren, Mette og Lillebror, bilder av Rie Cramer (1926)
Dukkemor og Hansemann, bilder av Rie Cramer, Mittet & Co (1926)
Karis drømmereise, Oppi (1928)
Dyremor og barn, illustrasjoner av Maj Lindman, N.W. Damm & Søn (1930)

Oversettelser av eventyr 

Eventyr fra fremmede land, Steensballes boghandel (1920)
Bestemors eventyr, bilder av Rie Cramer, Mittet & Co(1927)
Blant nisser og troll 1, illustrasjoner av G. A. Tenggren, Mittet & Co(1929)
Blant nisser og troll 2, illustrasjoner av G. A. Tenggren, Mittet  (1929)
Grimms eventyr, illustrasjoner av Paul Hey, Mittet & Co  (1927)
Grimms eventyr 1 , illustrasjoner av Paul Hey, Mittet & Co  (1935)
Grimms eventyr 2, illustrasjoner av Paul Hey, Mittet & Co (1935)
Grimms eventyr 3, illustrasjoner av Paul Hey, Mittet & Co  (1935)
Grimms eventyr 4, illustrasjoner av Paul Hey, Mittet & Co (1935)

Referanser 

Norske oversettere
Norske barnebokforfattere
Personer fra Oslo